Na temelju članka 31. Zakona o lovstvu („Narodne novine“ broj 99/18., 32/19. i 32/20.), članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. – pročišćeni tekst, 2/18., 3/18. .-pročišćeni tekst i 4/20.), članka 8. Odluke o mjerilima i kriterijima za dodjelu subvencije/donacije za zaštitna sredstva za sprečavanje šteta od divljači („Službeni glasnik „Koprivničko-križevačke županije“ broj 15/20), članka 3. Proračuna Koprivničko-križevačke županije za 2020. godinu i projekcije za 2021. i 2022 godinu („Službeni glasnik Koprivničko-križevačke županije“ broj 18/19. i 9/20.) i članka 8. Odluke o izvršavanju Proračuna Koprivničko-križevačke županije za 2020. godinu („Službeni glasnik Koprivničko-križevačke županije“ broj 18/19. i 9/20.), Župan Koprivničko-križevačke županije raspisuje

**N A T J E Č A J**

**za dodjelu subvencije/donacije za zaštitna sredstva za sprječavanje šteta od divljači**

**u 2020. godini**

**1. PREDMET NATJEČAJA**

Sufinanciranje zaštitnih sredstava - električnih ograda (pastira) za sprječavanje šteta od divljači.

**2. CILJ NATJEČAJA**

Sprječavanje šteta od divljači u lovištima na području Koprivničko-križevačke županije.

**3. IZNOS SUBVENCIJE/DONACIJE**

Ukupno planirana vrijednost natječaja iznosi 80.000,00 kn. Subvencija/donacija dodjeljuje se isključivo za podmirenje troškova kupnje električne ograde (pastira). Subvencija/donacija dodjeljuje se u iznosu od 50 % ukupnog troška, a najviše 5.000,00 kuna.

**4. KORISNICI SUBVENCIJE/DONACIJE I UVJETI ZA PODNOŠENJE PRIJAVE I DOBIVANJE SUBVENCIJE/DONACIJE**

Prihvatljivi prijavitelj je:

A) pravna i fizička osoba (obrtnik) koja ima valjani ugovor o zakupu prava lova - lovoovlaštenik.

B) fizička i pravna osoba upisana u Upisnik poljoprivrednika, te proizvođačka organizacija (u daljnjem tekstu: poljoprivrednik)

protiv koje se ne vodi kazneni postupak i nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15.).

Udruga mora biti upisana u Registar neprofitnih organizacija.

Prijavitelj poljoprivrednik ima pravo na podnošenje i odobravanje jedne prijave, a prijavitelj lovoovlaštenik ima pravo na podnošenje i odobravanje jedne prijave po lovištu.

Ograda mora biti postavljena i služiti svrsi za koju je namijenjena.

Uvjeti za dobivanje sredstava su:

- ispunjene obveze prema davatelju prava lova za lovoovlaštenike,

- uredno ispunjene obveze iz prethodno sklopljenih ugovora o financiranju iz županijskog proračuna i drugih javnih izvora,

- sudjelovanje prijavitelja u ukupnom iznosu s najmanje 50% sredstava,

- dokazivost postojanja štete od divljači na poljoprivrednim površinama (zapisnici o štetama).

**5. NAČIN PRIJAVE**

1.) Prijava se podnosi isključivo ispunjavanjem i dostavljanjem Obrasca za prijavu i drugih propisanih Obrazaca s prilozima.

2.) Obvezna natječajna dokumentacija:

* Ispunjen, ovjeren i potpisan Obrazac za prijavu
* Potvrda nadležne Porezne uprave o nepostojanju duga prema Republici Hrvatskoj ne starija od 15 dana od dana podnošenja prijave
* Račun iz tekuće godine za kupljenu električnu ogradu (preslika)
* Zapisnici o štetama od divljači (preslika)
* Ispunjen, ovjeren i potpisan Obrazac izjave o nekažnjavanju
* Ispunjen, ovjeren i potpisan Obrazac izjave o uredno ispunjenim obvezama iz svih prethodno sklopljenih ugovora o financiranju iz županijskog proračuna i drugih javnih izvora
* Ispunjen, ovjeren i potpisan Obrazac izjave da se zaštitna sredstva već ne financiraju iz državnoga proračuna ili proračuna jedinica lokalne samouprave
* Ispunjen, ovjeren i potpisan Obrazac izjave da je električna ograda postavljena i služi svrsi za koju je namijenjena
* Ispunjen, ovjeren i potpisan Obrazac izjave podnositelja prijave da će električna ograda ostati u njegovom vlasništvu i služiti svrsi za koju je namijenjena najmanje pet godina od dana kupnje.

3.) Natječajna dokumentacija dostavlja se u zatvorenoj omotnici preporučenom poštom ili osobno u pisarnicu Koprivničko-križevačke županije na adresu:

**Koprivničko-križevačka županija**

**Upravni odjel za gospodarstvo, komunalne djelatnosti i poljoprivredu**

**"Natječaj za dodjelu subvencija/donacija za zaštitna sredstva za sprječavanje štete od divljači u 2020. godini - ne otvarati"**

**Ulica Antuna Nemčića 5, 48000 Koprivnica**

**6. NATJEČAJ JE OTVOREN** do raspodjele sredstava predviđenih za ovaj natječaj, a najkasnije 90 dana od dana objave natječaja.

Natječaj će se objaviti u Podravskom listu i na web stranici Koprivničko-križevačke županije.

**7. POSTUPAK ODOBRAVANJA I OBAVIJEST O REZULTATIMA NATJEČAJA**

* Prijava koja ne udovoljava administrativno – formalnim uvjetima natječaja (zakašnjela prijava, prijava koja ne sadrži svu natječajem propisanu dokumentaciju ili prijava podnesena na neki drugi način odnosno suprotno uvjetima iz ovoga natječaja) neće se razmatrati, o čemu će prijavitelj biti posebno obaviješten.
* Pregled prijava provest će Povjerenstvo za dodjelu subvencije/donacije za zaštitna sredstva za sprečavanje šteta od divljači (u daljnjem tekstu: Povjerenstvo), o čemu se sastavlja zapisnik.
* Lista za dodjelu sredstava utvrđuje se s obzirom na redoslijed zaprimljenih valjanih prijava.
* Na temelju prijedloga Povjerenstva, župan Koprivničko-križevačke županije donijet će Zaključak o dodjeli subvencije/donacije.
* Rezultati natječaja objavljuju se na mrežnoj stranici Koprivničko-križevačke županije u slijedećim rokovima:

u roku 10 dana od isteka natječaja, ili

u roku 10 dana od datuma iskorištenja sredstava, a prije isteka roka iz natječaja.

* Koprivničko-križevačka županija pridržava pravo ne odabrati niti jednu prijavu na natječaj ili poništiti natječaj i pri tome ne snosi nikakvu odgovornost prema prijavitelju glede troškova sudjelovanja u postupku natječaja ili provedbi mjera za sprječavanje šteta od divljači.
* Povjerenstvo zadržava pravo naknadne kontrole provedbe mjere uvidom na terenu kod korisnika.

**8. INFORMACIJE**

Upravni odjel za gospodarstvo, komunalne djelatnosti i poljoprivredu Koprivničko-križevačke županije, na broj telefona 048/658-138, na e-mail:snjezana.babok.grgic@kckzz.hr, radnim danom od 7-15 sati.

Detaljnije informacije subvenciji/donaciji za zaštitna sredstva za sprječavanje šteta od divljači u 2020. godini kao i Obrasci za prijavu mogu se dobiti u Upravnom odjelu za gospodarstvo, komunalne djelatnosti i poljoprivredu i na službenoj web stranici Koprivničko-križevačke županije: [www.kckzz.hr](http://www.kckzz.hr).

KLASA: 323-01/20-01/8

URBROJ: 2137/1-04/11-20-1

Koprivnica, 16. srpnja 2020. godine

 ŽUPAN:

 Darko Koren, ing. građ.,

 vr.